**ОДОБРЯВАМ,**

**НИКОЛА БЕЛИШКИ**

**КМЕТ НА ОБЩИНА ПАНАГЮРИЩЕ**

ТЕХНИЧЕСКАСПЕЦИФИКИЯ

**ИЗГРАЖДАНЕ, ПОДДЪРЖАНЕ И ТЕКУЩ РЕМОНТ НА МРЕЖИТЕ И СЪОРЪЖЕНИЯТА ЗА УЛИЧНО ОСВЕТЛЕНИЕ НА ТЕРИТОРИЯТА НА ОБЩИНА ПАНАГЮРИЩЕ**

ИЗГОТВИЛ:

Стоян Кеков- Гл. експерт в отдел „УОССД“

Съгласували:

Юрисконсулт на община Панагюрище

Стойчо Узунов

Гл. счетоводител:

Цветана Якова

**I. ВЪЗЛОЖИТЕЛ НА ОБЩЕСТВЕНАТА ПОРЪЧКА**

Възложител на настоящата процедура чрез „обява” за събиране на оферти за избор на изпълнител на обществена поръчка, възлагана по реда на Глава двадесет и шеста от Закона за обществените поръчки, съгласно чл.5, ал.2, т.9 от ЗОП е Кмета на Община Панагюрище

Община Панагюрище

**Булстат 000351743**

**4500 гр. Панагюрище**

**пл. 20-ти април 13**

**Телефон: 0357 60041**

**Факс: 0357 63068**

**Електронна поща:** [obstina@abv.bg](mailto:obstina@abv.bg)**;** [oba.panagyurishte@gmail.com](mailto:oba.panagyurishte@gmail.com)

**Лице за контакт: Стоян Иванов Кеков- Гл. експерт в отдел „УОССД“**

**II. ПРЕДМЕТ И ОБЕКТ НА ОБЩЕСТВЕНАТА ПОРЪЧКА**

**Предметът** на обществената поръчка e: „**Изграждане, поддържане и текущ ремонт на мрежите и съоръженията за улично осветление на територията на община Панагюрище“**

1. **Обектът** на обществената поръчка e: „строителство” по смисъла на чл.3, ал.1, т.1 от ЗОП

**Целите** на настоящата обществена поръчка са:

* Изграждане, поддържане и извършване на текущи ремонти на мрежите и съоръженията на уличното осветление на територията на Община Панагюрище;
* Осигуряване на комфорт на жизнената среда на територията на община Панагюрище;
* Осигуряване на безопасно движение на МПС и пешеходци през тъмната част на денонощието;
* Осигуряване максимална осветеност на града и населените места от община Панагюрище, адекватно на очакванията и потребностите на населението в зависимост от осигурения финансов ресурс;
* Намаляване на разходите за улично осветление при подобряване на осветеността, чрез енергоспестяващи осветители и повишаване на енергийната ефективност.

**Място за изпълнение на поръчката –** град Панагюрище и населените места на територията на община Панагюрище

**Срок за изпълнение на поръчката:** Срокът за изпълнение на обществената поръчка е в рамките на 12 ( дванадесет) месеца от датата на подписване на договор за изпълнение.

**III. ПРОГНОЗНА СТОЙНОСТ НА ОБЩЕСТВЕНАТА ПОРЪЧКА**

Прогнозната стойност на обществената поръчка е в размер до **92 000.00 лева /деветдесет и две хиляди / без ДДС или 110 400 лева /сто и десет хиляди и четиристотин/ .**

**IV. ФИНАНСИРАНЕ И ПЛАЩАНИЯ**

## ФИНАНСИРАНЕТО на поръчката е в рамките на общинските бюджетни средства за 2018 г.

**ПЛАЩАНИЯ:**

Плащанията се извършват текущо в съответствие с възложените и изпълнени видове работи, срещу представени от страна на изпълнителя двустранно подписани актове и протоколи, сертификати и съпътстващи документи съгласно Наредба № 3 от 31 юли 2003 г. за съставяне на актове и протоколи по време на строителството.

**V. КРАТКО ОПИСАНИЕ**

Обхватът на обществената поръчка включва изпълнението на всички мероприятия по изграждането, текущата поддръжка, експлоатация и ремонт на уличното осветление на мрежите и съоръженията за улично осветление в гр. Панагюрище и съставните селища на Община Панагюрище. Основните дейности, включени в предмета на поръчката са:

* Изграждане на несъществуващи към момента улични осветителни линии на територията на Община Панагюрище;
* Доставка и монтаж на осветителни пилони и улични осветители към съществуващата мрежа на уличното осветление;
* Ремонт и поддръжка на въздушни и подземни кабелни мрежи за улично и парково осветление;
* Ремонт, поддръжка и зареждане на електрическите табла на стълбове за улично и парково осветление ;
* Ремонт и поддръжка на комутационна апаратура в касети и табла за улично и парково осветеление ;
* Контрол и мониторинг на състоянието на съществуващите съоръжения;
* Извършване на текущ ремонт и годишна профилактика на уличното и парково осветление.
* Саниране и почистване на елементите на мрежите за улично осветление;
* Преоборудване (преокомплектовка) на съоръженията, с цел да се осигури безопасността им и адекватност на мрежите със съвременните технически и екологични изисквания;
* Доставка и монтаж на осветители и осветителни тела за улично осветление с енергоефективни такива;
* Възстановяване на нарушени при изкопи за ремонтни дейности улични настилки (асфалт, паваж, базалтови плочи), съгласно одобрени от Община Панагюрище детайли;
* Ремонт на осветителни тела;
* Подмяна на електрически лампи за улично и парково осветление ;
* Настройка на часовници за улично и парково осветление и обезпечаване надеждността на режима на работа на мрежите за улично осветление;
* Доставка и монтаж на часовници за улично осветление;
* Въвеждане на инновации за часовници за улично осветление
* Откриване и отстраняване на кабелни повреди на уличното и парковото осветление;
* Откриване и отстраняване на повреди по въздушни и подземни кабелни мрежи за улично и парково осветление ;
* Направа на съединителни муфи до 1 кV;
* Направа на изкопи и полагане на кабели до 1 кV при аварии на уличното и/или парковото осветление;
* Осигуряване работата на съществуващите мрежи и съоръжения по време на официални празнични дни и мероприятия. Осигуряване на аварийни групи и дежурства по време на официални празнични дни и мероприятия, организирани от Община Панагюрище;
* Осигуряване на аварийни групи и дежурства при бедствия и аварии, възстановяване работата на съществуващите мрежи и съоръжения при възникване на аварии и в условията на бедствия, аварии и катастрофи;
* Осигуряване на предварителна проучвателна дейност и подготовка за изпълнението на възложената дейност, когато това е необходимо.
* Други видове дейности, свързани с поддръжката на уличното и парковото осветление /при необходимост/.
* Извършване на проучвателна дейност с цел възстановяване на съществуващи не работещи стари съоръжения за улично осветление и във връзка с изграждане на нови.
* Други видове дейности свързани с изграждането, ремонта и поддръжката на улично осветление (при необходимост и по заявка на **Възложителя**).

**Съществуващо положение:**

Мрежата за улично осветление в община Панагюрище се състои от:

Захранване – 27 бр. касети за улично осветление и 64 бр. ТП, разпределени както следва:

* гр. Панагюрище – 25 бр. касети за улично осветление и 29 бр. ТП
* с. Баня – 2 бр. касети за улично осветление и 5 бр. ТП
* с. Бъта – 4 бр. ТП
* с. Попинци – 6 бр. ТП
* с. Левски - 3 бр. ТП
* с. Елшица – 5 бр. ТП
* с. Оборище – 5 бр. ТП
* с. Поибрене – 3 ТП
* м. Сребриново – 1 бр. ТП
* с. Панагюрки колонии – 5 бр. ТП.

Осветителните тела се следните:

* 1×150 W
* 1×70 W
* 1×36 W
* 1×18 W
* 2×11 W
* 2×26 W
* 1x100W
* паркови осветителни тела 2x11, 2x26 w. и тип спирала

Осветителните тела са монтирани на 4 типа стълбове за улично осветление и парково осветление:

* стоманени пилони с височина 12 м – на площадите
* стоманени пилони с височина 8 м – на градските артерии и събирателни улици
* железо-бетонни стълбове от разпределителната мрежа НН
* стоманени паркови стълбчета със стандартна височина.

Осветителни тела са:

* 3 600 броя на територията на 9 населени места в Община Панагюрище
* 2 200 бр. в гр. Панагюрище
* 1 400 бр. в 8 села – с. Баня, с. Бъта, с. Попинци, с. Левски, с. Елшица, с. Оборище, с. Поибрене заедно с махала Кайряка и Сърбиново, с. Панагюрски колонии.

Други компоненти:

* Ел.табла за мерене и управление на уличното осветление - 55 бр. в гр. Панагюрище и 38 бр. в селата на общината – с. Баня 6 бр., с. Бъта 3 бр., с. Попинци 6 бр., с. Левски 4 бр. с. Елшица 6 бр., с. Оборище 5 бр., с. Поибрене 3 бр., с. Панагюрски колонии 5 бр., които са монтирани на външната страна на трафопостове и касети.
* Прилежаща кабелизация – захранващите кабели за уличните осветителни уредби са САВТ и СВТ 4х25мм2, 4х16 мм2 , 4х10 мм2, 4х6 мм2 и 4х4мм2  и пети проводник от ВЕЛ, когато осветителните тела са монтирани на железо-бетонни стълбове. Кабелите са положени на дълбочина 0.8м. в тротоарните платна и зелени площи, а при пресичане на улични платна, в тръби или бетонни блокчета, а петия проводник – на височина 6 м.
* Ел. табла –гетинаксови с 1 или 2 броя витлови или автоматични предпазители – монтирани в стълбовете за улично и парково осветление и затварящите ги предпазни капаци.
* Заземителни съоръжения.
* Часовници за регулиране на улично осветление– 97 бр.

Изисквания за качество

Основните стандарти, които следва да бъдат съблюдавани от Изпълнителя при изпълнение предмета на обществената поръчка са както следва:

БДС EN 40-4:2006 г. Стълбове за осветление: Изисквания за стълбове за осветление от стоманобетон и предварително напрегнат бетон.

БДС EN 40-5:2002 г. Стълбове за осветление: Изисквания за стоманени стълбове за осветление.

БДС EN 60439-1:2002 г. Комплектни комуникационни устройства за ниско напрежение.

Част 1: Типово изпитани и частично типово изпитани комплектни комуникационни

устройства.

БДС EN 60439-3:2002 г. Комплектни комуникационни устройства за ниско напрежение.

Част 3: Специфични изисквания за комплектни комуникационни устройства за ниско

напрежение, предназначени за монтаж в места, където при тяхното използване имат достъп неквалифицирани лица. Разпределителни кутии.

Както и следните нормативни документи: БДС 16291-85, БДС 16391-86, БДС 8345-83,

БДС 8758-84, БДС 16961-89, БДС 3820-74, БДС 3009-73, БДС 285-59, БДС 6286-72, БДС 2166-72, БДС 6564-74, БДС 16676-87, БДС 12996-86.

При изпълнение на строително-монтажните работи задължително се спазват изискванията на съответните Правилници за изпълнение и приемане на строително-монтажните работи. Стриктно се съблюдават изискванията на Наредба № 3/09.06.2004 г. за устройство на електрическите уредби и електропроводните линии, Наредба за

строително-технически правила и норми за осигуряване на безопасност при пожар от 29.10.2009 г.,Наредба № 8/1999 г. за разполагане на техническите проводи и съоръжения в населени места. Всеки от Участниците, при подаване на своето предложение, поема задължението при изпълнение на поръчката да влага материали, които да отговарят на изискванията на българските и международни стандарти за обществено осветление. В хода на изпълнение на поръчката, Изпълнителят е длъжен да представи всички сертификати за произход, качество и съответствие на влаганите материали.

Гаранционни изисквания

Гаранционните срокове трябва да бъдат не по-малки от предвидените в националното законодателство, както и Наредба № 2 от 31 юли 2003 г. за въвеждане в експлоатация на строежите в република България и минимални гаранционни срокове за изпълнени строителни и монтажни работи, съоръжения и строителни обекти. Гаранционните срокове за влаганите **материали** и гаранционните срокове за изпълнението на **строително-монтажни работи** влизат в сила от одобрение на предавателен протокол за приемане на извършените дейности. Некачествено извършени работи, некачествените материали и изделия, дали дефекти след изпълнението и/или влагането им се коригират и заменят за сметка на Изпълнителя.

Минимални технически изисквания към осветителните тела, източниците на светлина /лампите/ и електроматериалите, предлагани от участниците за изпълнениена поръчката.

**1. Технически изисквания към уличните осветителни тела със светодиоди / LED/:**

1. Да се представят технически данни за осветителните тела и актуални протоколи или декларации за съответствие с БДС, БДС EN или еквивалент, както и изпитателни протоколи издадени от светлотехническа лаборатория.

2. Отделението за оптичната система да бъде със степен на защита минимум IP 65, а блока за ПРА - минимум IP 65.

3. Корпуса на осветителя да бъде изработен от алуминий, здрав, устойчив на корозия и атмосферни влияния.

4. Закрепването на осветителя към стълба да бъде стабилно, корозионно устойчиво, да позволява директен монтаж на стандартна рогатка или директно на стълб, чрез конзола.Присъединителен размер Ф60 mm. Възможност за регулиране на наклона на осветителя.

5. Оптична система – лещи изработени от UV-стабилизирани полимери с висок коефициент на пропускане на светлината.

6. Светлоразпределителната крива – разширена с максимален интензитет на светлината в зоната на 600, намален при 00 и ограничен в зоната 750-900.

7. Защита от атмосферни пренапрежения.

8. Пуско-регулиращата апаратура –компенсирана PF≥92.

9. Светлинен добив на осветителя ≥ 100 lm/W

10. Цветна температура ≥ 4000K

11. Индекс на цветопредаване Ra≥65

12. Гаранционен срок – минимум 3 години.

**2. Технически изисквания към уличните осветителни тела, комплектовани с натриева лампа високо налягане /НЛВН/:**

1. Да се представят технически данни за осветителните тела и актуални протоколи или декларации за съответствие с БДС, БДС EN или еквивалент, както и изпитателни протоколи издадени от светлотехническа лаборатория.

2. Отделението за оптичната система да бъде със степен на защита минимум IP 65, а блока за ПРА - минимум IP 65.

3. Степента на защита на корпуса и оптичната система да не се осигурява от винтове, а чрез друга система.

4. Корпуса на осветителя да бъде изработен от UV – стабилизирана пластмаса или от лят алуминий, здрав,устойчив на корозия и атмосферни влияния.

5. Закрепването на осветителя към стълба да бъде стабилно, корозионно устойчиво, да позволява директен монтаж на стандартна рогатка или директно на стълб. Присъединителен размер Ф60 mm. Възможност за регулиране на наклона на осветителя.

6. Разсейвателя на осветителя да бъде изработен от термозакалено плоско стъкло.

7. Рефлектор (отражател) – изработен от висококачествена елуксирана алуминиева ламарина устойчива във времето и с добри отражателни характеристики.

8. Светлоразпределителната крива – разширена с максимален интензитет на светлината в зоната на 600, намален при 00 и ограничен в зоната 750-900.

9. Фасунга – устойчива на вибрации, да издържа на импулсно напрежение до 8kV.

10. Пуско-регулиращата апаратура – за НЛВН, конвенционална – дросел с термозащита, компенсирана. Запалните устройства да са оборудвани с таймер за изключване при дефектна или остаряла лампа.

11. Техническото обслужване на осветителя да става без необходимост от специални инструменти.

12 .Минимум 3 години гаранционен срок

**3. Технически изисквания към уличните осветителни тела, комплектовани с**

**компактни луминесцентни лампи /КЛЛ/:**

1. Да се представят технически данни за осветителните тела и актуални протоколи или

декларации за съответствие с БДС, БДС EN или еквивалент, както и изпитателни

протоколи издадени от светлотехническа лаборатория.

2. Отделението за оптичната система да бъде със степен на защита минимум IP 65, а блока

за ПРА - минимум IP 65.

3. Степента на защита на корпуса и оптичната система да не се осигурява от винтове, а

чрез друга система.

4. Корпуса на осветителя да бъде изработен от UV – стабилизирана пластмаса, здрав,

устойчив на корозия и атмосферни влияния.

5. Закрепването на осветителя към стълба да бъде стабилно, корозионно устойчиво, да

позволява директен монтаж на стандартна рогатка или директно на стълб.

Присъединителен размер Ф60 mm.

6. Разсейвателя на осветителя да бъде изработен призматичен поликарбонат, UV-

стабилизиран

7. Рефлектор (отражател) – метален, прахово-боядисан в бяло.

8. Светлоразпределителната крива – разширена с максимален интензитет на светлината в

зоната на 600, намален при 00 и ограничен в зоната 750-900.

9. Фасунга – 2G11

10. Пуско-регулиращата апаратура- КПРА

11 .Минимум 2 години гаранционен срок.

**4. Технически изисквания към парковите осветителни тела тип СФЕРА -Ф400**

1. Да се представят технически данни за осветителните тела и актуални протоколи или декларации за съответствие с БДС, БДС EN или еквивалент, както и изпитателни протоколи издадени от светлотехническа лаборатория.

2. Осветителите да бъдат окомплектовани с КЛЛ.

3. Парковото осветително тяло да бъде със степен на защита минимум IP 65.

4. Корпуса на осветителя да бъде изработен от UV стабилизирана пластмаса или метален, здрав, устойчив на корозия и атмосферни влияния.

5. Разсейвателя на осветителя е сфера /опал/ с размер – ф400, изработена от полиетилен – висока плътност ,UV стабилизиран.

6. Закрепването на осветителя към стълба да бъде стабилно, да позволява директен монтаж на стандартен размер тръба Ф60 mm или на конзола Ф60 mm.

7. Минимум 2 години гаранционен срок

**5.Технически изисквания към натриева лампа високо налягане /НЛВН/:**

1. Да се представят технически данни за натриева лампа високо налягане /НЛВН/.

2. Минимален светлинен поток не по-малък от:

· за50W- 4400 lm

· за70W- 6600 lm

· за100W- 10700 lm

3. Минимален живот на лампата: 20000h при - 10% отказали лампи

4. Цветна температура – 2200К

5. Фасунга – Е27 или Е40

6. Прозрачна, цилиндрична колба

7. Устойчива на вибрации

8. Минимум 3 години гаранционен срок

**6.Технически изисквания към компактна луминесцентна лампа, 2G11 /КЛЛ/:**

1. Да се представят технически данни за КЛЛ.

2. Минимален светлинен поток не по-малък от:

· за 18W- 1200 lm

· за 36W- 2900 lm

3. Минимален живот на лампата: 14000h при - 10% отказали лампи

4. Цветна температура – 4000К

5. Фасунга – 2G11

8. Минимум 2 години гаранционен срок

**7. Технически изисквания към часовника за улично осветление:**

Часовника за управление на уличното осветление трябва да има вграден астрономически календар за времето на включване и изключване за всеки ден от годината.

Трябва да има също така възможност за корекция на часа на вкл/изкл - ± 30 минути.

1. Два управляващи канала – целонощен и полунощен

2. Захранващо напрежение – 220V ,собствена консумация – 2W

3. Точност на хода - ±0.5 секунди за 24 часа

4. Резерв на хода при отпадане на захранването – 150 часа

5. Номинален ток на релейния изход – 12А/250V

6. Степен на защита –IP41

7. Клас на защита – II

8. Гаранционен срок минимум 2 години.

**8. Технически изисквания към автоматичните предпазители:**

1. Крива на изключване – С

2. Изключвателна способност – 10 kA

3. Модулен монтаж

4. Индикатор за включено състояние

**9. Табла за управление на улично осветление- следва да отговарят на линейната схема приложена към настоящата техническа спецификация**

**10. Система за управление на улично осветление:**

Системата да позволява изключително гъвкаво управление на уличното осветление при следните параметри :

1.Управление на уличното осветление по предварително зададени параметри, дава възможност за автономно управление, без намеса на оператор.

2. Подържа следните автономни режими на работа: по предварително зададен график, по изгрев/залез на слънцето към текущата дата, по осветеност при използване на светломер, по външен часовник.

3. Ръчно управление на системата, което се извършва от касетата или от разстояние от оторизиран потребител на софтуера .

4.Следене и отчитане на разхода за ел. енергия.

5.Следене на параметрите на захранващата мрежа ( cos ϕ)

6.Оптимизиране на управлението.

7. Сигнализиране при аномалии в потреблението на електро-енергия, вследствие на неправомерно присъединяване към мрежата на УО или дефектиране на осветително тяло. Отчита се броя на неработещите тела, за всеки един токов излаз на база съотношение текуща консумация / номинална консумация.

8.Сигнализиране при неправомерно отваряне на разпределителните табла / касети.

9.История на потреблението както и регистър на командите.

10. Автоматична синхронизация на системното време без загуби при спиране на захранването до 96 часа.

11.Стъпково управление на токовите кръгове за избягване на пикове в енергийната система при комутационни процеси

12.В комбинация със програмируем драйвер на осветителното тяло със LED , да може да се постигне стъпково димиране.

Програмното осигуряване се осъществява на сървър на производителя на тази система.

**VI. ИЗИСКВАНИЯ КЪМ УЧАСТНИЦИТЕ:**

**Изисквания за личното състояние:** Възложителят отстранява от участие участник, когато:  
1. е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

2. е осъден с влязла в сила присъда, освен ако е реабилитиран, за престъпление, аналогично на тези по т. 1, в друга държава членка или трета страна;

3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на кандидата или участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

4. е налице неравнопоставеност в случаите по чл. 44, ал. 5;

5. е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;  
б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;  
6. е налице конфликт на интереси, който не може да бъде отстранен.

**Изисквания за правоспособност за упражняване на професионална дейност:**

1. Участникът да е вписан в Централния професионален регистър на строителя за изпълнение на строежи със следния обхват: строителни дейности по обекти “трета категория” или по висока, трета група съгласно чл.137 от ЗУТ, издадено, съгласно Закона за Камарата настроителите, обн. ДВ, бр.108/29.12.2006 г. и Правилника за реда за вписване и водене на ЦПРС, обн.ДВ, бр. 101/22.11.2013 г.,или еквивалентна регистрация в държавата, в която са регистрирани.

Участниците могат да докажат регистрацията си в някой от професионалните или търговски регистри на държавата, в която са установени, или да представят декларация или удостоверение за наличието на такава регистрация от компетентните органи, съгласно националните им закони.

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата,включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

В случай на участие на чуждестранни лица възложителят ще приеме еквивалентен документ или декларация, или удостоверение за наличието на такава регистрация, издаден от компетентните органи, съгласно националния му закон. Вписването в съответен регистър на държава - членка на Европейския съюз, или на друга държава - страна по Споразумението за Европейското икономическо пространство ,има силата на вписване в ЦПРС за обхвата на дейностите, за които е издадено.

Документи, с които се доказва горепосоченото изискване:

Копие на удостоверение за вписване в Централния професионален регистър на строителя за изпълнение на строежи със следния обхват: строителни дейности по обекти „трета категория” или по висока, трета група съгласно чл.137 от ЗУТ, издадено, съгласно Закона за Камарата на строителите, обн. ДВ, бр.108/29.12.2006 г. и Правилника за реда за вписване и водене на ЦПРС, обн.ДВ, бр. 101/22.11.2013 г., или еквивалентна регистрация в държавата, в която са регистрирани.

**Участниците могат да не представят удостоверение, ако декларират наличието му с посочване на номер и дата на издаване, както и адрес на публичен регистър където може да бъде намерено.**

**Изисквания за икономическо и финансово състояние:**

Участникът трябва да имат застраховка „Професионална отговорност" с покритие, съответстващо на обема и характера на поръчката.

Документи за доказване на икономическо и финансово състояние:

Участниците трябва да представят доказателство за наличие на валидна застрахователна полица „*Професионална отговорност на строителя*” по чл. 171 от ЗУТ за професионална отговорност в строителството и да отговаря на изискването да е за обекти от трета категория строежи по смисъла на чл. 137, ал.1 от ЗУТ

**Изисквания за технически и професионални способности:**

1. Участникът трябва да е изпълнил поне 1 договор/обект с предмет сходен с този на настоящата поръчка за последните 5 години от датата на подаване на офертата;

*\*Под „предмет, сходен с предмета на настоящата поръчка” следва да се разбират дейности по изграждане, поддържане на мрежи и съоръжения за улично осветление илидруги еквивалентни.*

В случай че участникът участва като обединение/ консорциум, което не е юридическо лице, горното изискване се доказва от един или повече от участниците в обединението.

2.Участникът следва да разполага минимум със следното техническо оборудване, съгласно чл. 63, ал.1, т.8 от ЗОП( собствено или на трети лица при условията на чл. 65 от ЗОП):

Техническо оборудване:

- 2 бр. автомобили с монтирана подвижна работна площадка (автовишка) с минимална работна височина 10м;

- 1 бр. автокран с минимална товароподемност 10 тона.

- 1 бр. лек автомобил за обход;

- 1 бр. лекотоварен автомобил;

- 1 бр. товарен автомобил;

Оборудване за изпитване - сертифицирано за орган за контрол от вида С:

- 1 бр. уред за търсене и откриване на подземни повреди по кабелни трасета;

- 1 бр. уред за измерване съпротивление на защитни заземителни уредби;

- 1 бр. уред за измерване изолация на кабели до и над 1000V;

В случай че участникът участва като обединение/консорциум, което не е юридическо лице изброените по-горе изисквания се доказват от един или повече от участниците в обединението.

3.Участникът следва да разполага минимум със следния технически и изпълнителски състав, съгласно чл. 63, ал.1, т.5 от ЗОП:

- Технически ръководител, притежаващ Удостоверение за придобита V-та квалификационна група за безопасност при работа в електрически уредби и мрежи, съобразно разпоредбата на чл.10, ал.1 от Правилник за безопасност и здраве при работа в електрически уредби на електрически и топлофикационни централи и по електрически мрежи;

- Ел.монтьори, минимум 4 (четири) броя, притежаващи Удостоверение за придобита IV-та квалификационна група за безопасност при работа в електрически уредби и мрежи, съобразно разпоредбата на чл.10, ал.1 от Правилник за безопасност и здраве при работа в електрически уредби на електрически и топлофикационни централи и по електрически мрежи;

- Участникът трябва да осигури аварийни групи и дежурства по време на почивни и официални празнични дни, в състав от минимум 2 ел.монтьори. При аварии или непредвидени обстоятелства следва да реагира в най-кратък срок и с необходимия брой специалисти и работници.

Документи, с които се доказват горепосочените изисквания:

1. Списък на строителството, посочване на стойността/ите, датите и получателите, изпълнени за последните пет години, считано от датата на подаване на офертата, придружен с удостоверение/я издадено/и от получателя, удостоверение/я от компетентен орган за извършеното/ите строителство/а или чрез посочване на публичен регистър, в който е публикувана информация за извършеното строителство; (по образец № 5)

2. Списък на техническото оборудване, които ще бъдат използвани за изпълнение на поръчката, основания за ползване (собствено/наето) (образец № 7)

3. Списък на ръководния и изпълнителски/технически състав, който ще изпълнява поръчката, в който са посочени име и фамилия на лицата, професионална квалификация и посочване на документи, доказващи тяхната правоспособност *(само за покриване на минималните изисквания).* (по образец № 6)

**VII. ИЗИСКВАНИЯ КЪМ ИЗПЪЛНЕНИЕТО**

Изпълнителят е длъжен**:**

* Да спазва изискванията на тръжната документация, договора за изпълнение на поръчката, действащите нормативни изисквания за този вид дейност, в това число за качество на извършените работи, безопасност и охрана на труда, безопасност на движението и опазване на околната среда;
* Да влага качествени материали и оборудване, както и да извършва качествени строително-монтажни работи;
* Да съставя пълна и точна отчетна информация и да я предава на Възложителя;
* Да предпазва от повреди всички съществуващи комуникации (електроенергийни мрежи, въздушни кабели и проводи), както и всички благоустройствени съоръжения, настилки по улиците, тротоари, бордюри, сгради (общинска или частна собственост), елементи на вертикалната пътна маркировка и други.
* Да вземе всички мерки за предотвратяване на замърсяването с кал и други отпадъци на пътищата, намиращи се в страни от работната площадка и използвани за движение на автомобили и техника, свързани със съответните предприети дейности по работа. Той следва да приложи ефективен контрол върху движението на използваните от него автомобили и техника, както и върху складирането на материали, отпадъци и други по пътищата, свързани с обслужването на населените места на територията на община Панагюрище. Изпълнителят е длъжен да отстрани всички складирани по тези пътища отпадъци и да почисти платното за движение на всички участъци, замърсени с кал и други отпадъци по негова вина.
* Да изгради всички временни съоръжения като подходи, заграждения, рампи и др., необходими за извършване на поддръжката и/или ремонта и/или възстановителните дейности по осветлението, както и тяхното отстраняване след приключване на работата. След приключване на работата всички временни съоръжения трябва да бъдат демонтирани и отстранени.
* Да протоколира възникналите и отстранени аварии по кабелната мрежа,обслужваща външното обществено осветление;
* Да документира докладваните случаи на неизправност на външното обществено осветление и прекъсване доставката на електроенергия, както и да документира отстраняването им;
* Да подава заявки в ЕРП за достъп до елементите на разпределителната ел.мрежа НН при изграждане и експлоатация на въздушната мрежа за обществено осветление;
* Да отстранява нелегално прикачените консуматори на електроенергия към общинското улично и парково осветление

Изисквания за осигуряване на безопасни условия на труд

Безопасност, хигиена на труда и пожарна безопасност трябва да се провеждат във всички етапи по време на изпълнение на дейностите, предвидени в обществената поръчка.

При изпълнение на дейностите по договора изпълнителят е длъжен:

* да осигури специално работно облекло и лични предпазни средства в съответствие с НАРЕДБА № 3 от 19.04.2001 г. за минималните изисквания за безопасност и опазване на здравето на работещите при използване на лични предпазни средства на работното място.Работещите в условия на кал, влага, вода и други подобни да ползват гумени ботуши.
* Всеки работник или служител, който постъпва за първи път на работа или преминава на друга работа, независимо от неговата подготовка и квалификация, се допуска на работа само след като бъде подробно инструктиран за правилата на безопасност и хигиена на труда.
* Работници, които обслужват и управляват машините, трябва да бъдат снабдени с инструкции, съдържащи изискванията по техника на безопасност и др.

Забранява се на работниците без разрешение да извършват каквито и да е работи, невлизащи в кръга на техните постоянни задължения, освен от необходимост за предотвратяване на авария и то по нареждане на възложителя.

**Изпълнителят следва да осигури постоянна мобилна връзка с аварийната група, с цел получаване и подаване на нужната информация.**